V šolskem letu 2020/2021 se bodo lahko dijaki v nekaterih izobraževalnih programih na določenih šolah izobraževali v vajeniški obliki, in sicer:

- **Mizar** na Šolskem centru Škofja Loka, Šolskem centru Novo mesto, Šolskem centru Slovenj Gradec, Šolskem centru Nova Gorica,

- **Kamnosek** na Srednji gradbeni, geodetski in okoljevarstveni šoli Ljubljana,

- **Oblikovalec kovin-orodjar** na Šolskemu centru Škofja Loka, Strokovnem izobraževalnem centru, Srednji poklicni in strokovni šoli Bežigrad, Šolskem centru Novo mesto, Šolskem centru Nova Gorica in na Tehniškem šolskem centru Maribor,

- **Gastronomske in hotelirske storitve** na Srednji šoli Izola in Srednji šoli za gostinstvo in turizem Radenci,

- **Steklar** na Šolskem centru Rogaška Slatina,

- **Papirničar** na Strokovnem izobraževalnem centru, Srednji poklicni in strokovni šoli Bežigrad (program se bo izvajal samo v vajeniški obliki),

- **Slikopleskar – črkoslikar** na Šolskem centru Kranj in Srednji gradbeni šoli in gimnaziji Maribor,

- **Strojni mehanik** na Šolskem centru Škofja Loka, Šolskem centru Novo mesto, Šolskem centru Velenje in Šolskem centru Krško – Sevnica,

- **Zidar** na Šolskem centru Kranj, Šolskem centru Novo mesto in Srednji gradbeni, geodetski in okoljevarstveni šoli Ljubljana,

- **Elektrikar** na Šolskem centru Kranj in Šolskem centru Velenje,

- **Mehatronik operater** na Šolskem centru Novo mesto, Srednji tehniški šoli Koper in Strokovnem izobraževalnem centru, Srednji poklicni in strokovni šoli Bežigrad, ter

V razpisu so ti programi na navedenih šolah posebej označeni z \* in s pripisom, da se bo program izvajal tudi v vajeniški obliki.

Vajeniška oblika izobraževanja se od obstoječe tako imenovane šolske oblike izobraževanja razlikuje samo v tem, da se večji del izobraževanja izvede pri delodajalcu.

Obe obliki izobraževanja, tako vajeniška kot šolska, sta si enakovredni in zagotavljata udeležencem povsem enak standard izobrazbe, enako poklicno kvalifikacijo in enako možnost za nadaljevanje izobraževanja. Prednost vajeniške oblike pa je, da udeležencu omogoča zgodnejši stik s potencialnim delodajalcem in nabiranje praktičnih izkušenj, ki so pomembne za poklicno kariero, saj večajo možnosti za zaposlitev po končanem izobraževanju. V času izobraževanja ima dijak, ki se bo v programu izobraževal v vajeniški obliki, povsem enake pravice in obveznosti kot dijak, ki bo v isti program vpisan v šolski obliki.